b'\n_START_ARTICLE_\nHero at Leandro\n_START_PARAGRAPH_\nAng Hero at Leandro (Ingles: Hero and Leander, Kastila: Hero y Leandro) ay isang Griyegong mito, na naglalahad ng kuwento ukol kay Hero (Griyego: \xe1\xbc\xa9\xcf\x81\xcf\x8e), isang babaeng pari ni Aphrodite na nakatira sa isang tore ni Sestos, sa may gilid ng Helesponto (o Hellespont), at kay Leandro (Griyego: \xce\x9b\xce\xad\xce\xb1\xce\xbd\xce\xb4\xcf\x81\xce\xbf\xcf\x82, L\xc3\xa9andros), isang nakababatang lalaki mula sa Abydos na nasa kabila ng makipot na tubigan._NEWLINE_Naging paksa ng maraming tanyag na mga akdang pampanitikan sina Hero at Leandro. Ilang halimbawa nito ang tulang Hero and Leander nina Christopher Marlowe at George Chapman.\n_START_SECTION_\nBuod\n_START_PARAGRAPH_\nUmibig si Leandro kay Hero at palaging lumalangoy tuwing gabi sa patawid ng Hellespont upang maging magkapiling sila. Nagsisindi ng isang lampara o sulo si Hero sa tuktok ng kanyang tore upang gabayan si Leandro. Isang mabagyong gabi, nawalan ng sindi ang ilawan ni Hero, at nalunod si Leandro. Nang matagpuan ni Hero ang katawan ni Leandro, inihulog ni Hero ang kanyang sarili sa dagat.'